14.4.2020. Izvannastavne aktivnosti

Čokoladni zeko je ove dane bio u mnogim domovima.

Pročitajte jednu priču o zeki i  saznajte nešto više o njemu.

                       Zec skida zimsku bundu

Zimi je zeko bio u debelom bijelom krznu. Bilo mu je toplo u zimskoj bundi. Nastalo je proljeće  - došlo je zecu vrijeme da se rastane sa zimskom bundom i da se odjene u ljetno krzno.

Kako se to zec preodijeva?

 Evo kako. U proljeće se zec počinje linjati. Zimska dlaka s njega silazi, a zamjenjuje je nova, siva i glatka. Skače zec po čistom grmlju i tu i tamo ostavi pramen zimskog krzna. Odjene se u ljetno i nije mu vruće. A kad se pritaji sivi zec pod grmom - skoro ga i ne zamjećuješ.

Zečevi u proljeće dobivaju mlade zečiće. Oni se okote i kada još snijeg leži u šumi, a kada snijeg nestane, oni već preskaču - grizu mlade izdanke po sunčanim poljima i igraju zečje igre